ອອງຊານຊູຈີ ພົບປະກັບລູກຊາຍ ເປັນຄັ້ງທໍາອິດ ຫລັງຈາກ 10 ປີ
ທ່ານນາງອອງຊານຊູຈີ ພັບປະກັບລູກຊາຍ ຄັ້ງທໍາອິດ ຫລັງຈາກບໍ່ເຫັນກັນມາ 10 ປີ.
ທ່ານນາງອອງຊານຊູຈີ ຜູ້ນໍາຝ່າຍຄ້ານມຽມ້າ ໄດ້ພົບກັນ ອີກກັບລູກຊາຍຫລ້າຂອງທ່ານນາງ ເປັນຄັ້ງທໍາອິດ ຫລັງ ຈາກແຍກກັນຢູ່ມາເປັນເວລາ 10 ປີ ທ່າມກາງບັນຍາກາດ ທີ່ເຕັມໄປດ້ວຍຄວາມສະທ້ານໃຈ ທີ່ສະໜາມບິນນະຄອນ ຢ້າງກຸ້ງ ນັກເຄື່ອນໄຫວເພື່ອປະຊາທິປະໄຕໃນມຽນມາໄດ້ລໍຖ້າຢູ່ ສະໜາມບິນໃນຕອນເຊົ້າວັນອັງຄານມື້ນີ້ ເພື່ອຕ້ອນຮັບ ລູກຊາຍ ທ້າວ Kim Aris ວັຍ33 ປີ ທີ່ເດີນທາງມານໍາ ຖ້ຽວບິນຈາກໄທ ບ່ອນທີ່ຜູ້ກ່ຽວໄດ້ລໍຖ້າເອົາວີຊ່າມາເປັນ ເວລາສອງສັບປະດານັ້ນ ສອງແມ່ລູກໄດ້ຢືນໂອບກອດກັນ ໃຫ້ນັກຖ່າຍຮູບຖ່າຍຮູບເອົາ ແລະທ່ານນາງອອງຊານຊູຈີກ່າວວ່າ ທ່ານນາງມີຄວາມດີໃຈຫລາຍ ທ້າວອາຣິສ ໄດ້ສະແດງຮູບສັກລາຍໃສ່ແຂວນເບື້ອງຂວາ ຂອງລາວໃຫ້ມານດາເບິ່ງ ຊຶ່ງມີສັນຍະລັກຂອງພັກສັນນິ ບາດແຫ່ງຊາດເພື່ອປະຊາທິປະໄຕຂອງທ່ານນາງອອງຊານຊູຈີນັ້ນ ທ່ານນາງອອງຊານຊູຈີ ທີ່ໄດ້ຮັບລາງວັນໂນແບລ ຂະແໜງສັນຕິພາບທີ່ໄດ້ແຕ່ງງານກັບ ຄົນອັງກິດແລະມີລູກນໍາກັນ 2 ຄົນແລະໄດ້ປະລູກໄວ້ທີ່ອັງກິດນັ້ນ ໂດຍສ່ວນໃຫຍ່ແລ້ວ ທ່ານນາງໄດ້ຂາດການຕິດຕໍ່ພົວພັນກັບຄອບຄົວຂອງທ່ານນາງ ນັບແຕ່ທ່ານນາງໄດ້ເດີນ ທາງກັບຄືນສູ່ມຽນມາໃນປີ 1988 ແລະທ່ານນາງໄດ້ຮັບໃຊ້ໂທດຢູ່ໃນຄຸກຫລືຖືກກັກໃຫ້ ຢູ່ໃນບໍລິເວນບ້ານເຮືອນເປັນເວລາ 15 ປີ ໃນຮອບ 21 ປີຜ່ານມາ